Dunaszerdahely Város a községi önkormányzatokról szóló 1990. évi 369. törvény 6.§ (1) bekezdése, a szociális szolgáltatásokról szóló 2008. évi 448. törvény és a vállalkozásokról szóló 1991. évi 455. törvény és későbbi módosításaik alapján a következő rendeletet alkotja:

**Dunaszerdahely Város 2014/4. sz. (2014. április 8.) általános érvényű rendelete a terepen végzett szociális szolgáltatások terjedelméről és feltételeiről, és a szolgáltatások költségtérítéséről**

**I. Cikk**

**Értelmező rendelkezések**

Jelen általános érvényű rendelet (továbbiakban „ÁÉR”) határozza meg

* Dunaszerdahely Város (továbbiakban „város”) által nyújtott és biztosított terepen végzett szociális szolgáltatásokat
* terepen végzett szociális szolgáltatások térítés módját és díjának mértékét.

**II. Cikk**

**Szociális szolgáltatások nyújtása**

Dunaszerdahely Város a következő terepen végzett szociális szolgáltatásokat nyújtja (továbbiakban „TSZSZ”):

1. otthoni gondozói szolgálat (továbbiakban „gondozói szolgálat“)
2. személyes gyermekgondozás segítése, a családi élet és a munkaviszony összeegyeztetésének támogatása hármas ikrek születése, vagy ikerszülés, vagy több gyermek születése két naptári éven belül, mégpedig az érintett legkisebb gyermek harmadik életévének betöltése előtt.

**III. Cikk**

**Gondozói szolgálat**

1. A gondozói szolgálat szociális szolgáltatás annak a Dunaszerdahelyen állandó lakhellyel rendelkező természetes személynek, aki
2. más természetes személy segítségére szorul, és ráutaltságának szintje a szociális szolgáltatásokról szóló törvény 3. számú melléklete értelmében legalább II. fokozatú, valamint,
3. segítségre szorul önmaga ellátása, háztartásának vezetése és az alapvető szociális tevékenységek végzése során a szociális szolgáltatásokról szóló törvény 4. melléklete értelmében.
4. A gondozói szociális szolgáltatás a természetes személynek saját, megszokott környezetében vagy az otthonában történő ellátást jelent.
5. Gondozói szolgálatot nem vehet igénybe az a természetes személy
6. akinek egészéves bentlakásos szociális szolgáltatást nyújtanak,
7. akit más természetes személy gondoz, aki pénzbeli térítést kap a gondozásért külön jogszabály szerint, amennyiben ez a törvény nem határoz másként,
8. akinek pénzbeli hozzájárulást folyósítanak személyi asszisztensre külön jogszabály szerint,
9. akit vesztegzár alá helyeztek fertőző betegség gyanúja miatt vagy fertőző betegség diagnózisával.
10. A gondozói szolgálat szociális szolgáltatás nyújtásának alapja a polgár szociális ráutaltság megállapítása iránti kérelme, egészségügyi és szociális felülvizsgálati jelentés, érvényes határozat a szociális szolgáltatásokra való ráutaltságról, amely alapján ráutaltságának szintje a szociális szolgáltatásokról szóló törvény 3. számú melléklete értelmében legalább II. fokozatú és a szociális szolgáltatás biztosítása iránti kérelem.
11. A gondozói szolgálat a szociális szolgáltatásokról szóló törvény 4. mellékletében meghatározott tevékenységeket nyújtja. A nyújtott szolgáltatások terjedelmét a szociális felülvizsgálati tevékenység alapján a község határozza meg konkrét óra-számban vagy a szociális szolgáltatásokról szóló törvény 4. mellékletében felsorolt egyes tevékenységek szerint. Az önellátás minimális időtartama nem lehet kevesebb, mint a szociális szolgáltatásokról szóló törvény 3. melléklete szerint meghatározott ráutaltság szintnek megfelelő minimális időtartam, amennyiben a szociális szolgáltató a szolgáltatás igénylőjével, annak kezdeményezésére másként nem állapodik meg a gondozói szolgáltatás igénybevételéről kötött szerződésben.

**IV. Cikk**

**A személyes gyermekgondozás segítése, a családi élet és a munkaviszony összeegyeztetésének támogatása**

1. A Város segítséget nyújt a gyermekről való személyes gondoskodás és támogatásnak a családi élet és a munkaviszony összehangolása terén elsősorban a szokásos gyermekgondozási és háztartásvezetési tevékenységek, a személyi higiénés teendők, az étkeztetés, az öltöztetés és vetkőztetés terén a gyermek szülőjének vagy más nagykorú személynek, akinek a gyermeket bírósági döntéssel személyes gondozásába adták, hármas ikrek születése, vagy ikerszülés, vagy több gyermek születése két naptári éven belül, mégpedig az érintett legkisebb gyermek harmadik életévének betöltése előtt.
2. A személyes gyermekgondozás segítését, a családi élet és a munkaviszony összeegyeztetésének támogatását a gyermek szülőjének vagy más természetes személynek, akinek a gyermek személyes gondozásában van a terepen nyújtott szociális támogatásról szóló szerződés megkötése iránti írásbeli kérelmére nyújtandó.

**V. Cikk**

**Határozat a terepen végzett szociális szolgáltatások nyújtásáról**

1. A terepen végzett szociális szolgáltatások nyújtásának megállapítása során elsőbbséget élveznek a ráutalt egyedülálló személyek, akiknek
2. nincs közeli hozzátartozójuk
3. nincs Dunaszerdahelyen élő közeli hozzátartozójuk.
4. A szociális szolgáltatásra való ráutaltságot megállapító végzés, illetve a családsegítésre való ráutaltság feltételeinek felülbírálása és Dunaszerdahelyi Városi Hivatal Szociális ügyek alosztályának javaslata alapján a polgármester aláírja a kérelmezővel a gondozói szolgálat nyújtásáról szóló szerződést.
5. A Város általi gondozói szolgálat nyújtására csak az adott költségvetési év költségvetési eszközeinek jóváhagyott mértékéig van lehetőség.

**VI.**

**A gondozói szolgálatra való ráutaltságot megállapító eljárás**

1. A gondozói szolgálat szociális szolgáltatásra való ráutaltságot megállapító eljárás a természetes személy írásbeli, a szociális ráutaltság megállapítása iránti kérelem alapján indul, amely a következőket tartalmazza, a kérelmező családi és utónevét, születési idő, lakcím, személyi igazolvány szám, családi állapot, állampolgárság, a szociális szolgáltatás fajtája, és a szerződéses orvosának vagy az egészségügyi dokumentációból származó 6 hónapnál nem régebbi keltezésű igazolása annak a természetes személynek az egészségügyi állapotáról, aki kérelmezi a szociális szolgáltatásra való ráutaltság megállapítását, az előző naptári év jövedelméről szóló igazolás. A kérelmet kiadja és feldolgozza a Dunaszerdahelyi Városi Hivatal Szociális ügyek alosztálya.
2. A szociális szolgáltatásra való ráutaltságot megállapító végzés előfeltétele a szociális szolgáltatásra való ráutaltság felülvizsgálati tevékenység.
3. A szociális szolgáltatásra való ráutaltságot megállapító végzés alapja az szociális szolgáltatásra való ráutaltságról szóló jelentés. A szociális szolgáltatásra való ráutaltságról szóló jelentés kidolgozására a szociális szolgáltatásokról szóló törvény 49.§ és 51.§ rendelkezéseit kell alkalmazni. A Város kézbesíti azon természetes személy részére, akinek a szociális szolgáltatásra való ráutaltságáról döntött, a végzéssel együtt a szociális szolgáltatásra való ráutaltságról szóló jelentést is, amely alapul szolgált a végzés meghozatalához.
4. Ha a természetes személy, tekintettel az egészségügyi állapotára, nem tudja önállóan benyújtani a szociális szolgáltatásra való ráutaltság megállapítása iránti kérelmét, akkor azt az ő nevében és belegyezésével más természetes személy is benyújthatja.
5. A kérelem részét képezi a jogerős szociális szolgáltatásra való ráutaltságot megállapító végzés.
6. A személyes adatok, melyeket a Város kezel a gondozói szolgálat nyújtása céljából a következők: családi és utónév, állandó lakcím, személyi szám, családi állapota, állampolgárság, egészségügyi állapot, jövedelmi és vagyoni viszonyok.
7. A Város nyilvántartást vezet a szociális szolgáltatás címzettjeiről, amely tartalmazza az előző bekezdésben említetteket, beleértve a gondozószolgálati órák száma és a térítés összege egy gondozószolgálati óráért.

**VII. Cikk**

**Szerződés a gondozói szolgálat nyújtásról**

1. Dunaszerdahely Város a gondozói szolgálat szociális szolgáltatást a szociális szolgáltatás címzettjével kötött gondozói szolgálat nyújtásáról szóló szerződés alapján nyújtja.
2. Ha a természetes személy (továbbiakban „szociális szolgáltatást igénybevevő”) igényt tart a gondozói szolgálatra, köteles a szociális szolgáltatónak a szerződés megkötése iránti kérelmet benyújtani. Ha a természetes személy igényt tart a gondozói szolgálatra, köteles a szociális szolgáltatónak a szociális szolgáltatásnyújtási szerződés megkötésének céljaira rendelkezésre bocsátani az alábbi adatokat és beterjeszteni az alábbi igazolásokat és okiratokat:
3. a szociális szolgáltatás címzettjének családi és utónevét, születésének dátumát és állandó lakcímét,
4. a szociális szolgáltatás nyújtásának helyét,
5. a szociális szolgáltatásfajtáját és a szociális szolgáltatás formáját,
6. a szociális szolgáltatásnyújtás megkezdésének napját és a szociális szolgáltatásnyújtás idejét, valamint
7. a természetes személynek, a szociális szolgáltatás címzettjének, valamint a többi, vele együtt elbírálásra és elszámolásra kerülő személynek a jövedelméről és vagyoni helyzetéről szóló bizonylatokat; ez nem vonatkozik arra a természetes személyre, aki a térítési díjat legalább a gazdaságilag indokolt költségek mértékeiben fogja téríteni.
8. Ha a természetes személy a gondozói szolgálat szociális szolgáltatások nyújtása iránt érdeklődik, köteles bemutatni a jogerős határozatot a szociális szolgáltatásra való ráutaltságáról; ez nem vonatkozik arra a természetes személyre, akinek sürgősségi okokból kell szociális szolgáltatást nyújtani a szociális szolgáltatásokról szóló törvény 8. § 6. bekezdése szerint.
9. Ha megváltoznak a szociális szolgáltatásnyújtási szerződés tárgyát képező tények, ezeket a szociális szolgáltatásnyújtási szerződéshez csatolt kiegészítésben lehet módosítani, ha a szerződő felek a szerződésben így állapodtak meg.
10. A szociális szolgáltatás címzettje bármikor, indokolás nélkül is egyoldalúan felmondhatja a szociális szolgáltatás nyújtásáról szóló szerződést. A felmondási idő 15 nap, amely szolgáltató részére való kézbesítést követő napon kezdődik.
11. A Város egyoldalúan felmondhatja a szociális szolgáltatás nyújtásáról szóló szerződést, de csak az alábbi okokból:
12. a szociális szolgáltatás címzettje durván megsérti a szociális szolgáltatásnyújtási szerződéses kötelezettségeit főként azzal, hogy durván megsérti a jó erkölcsöket, ezzel megzavarja a társadalmi együttélés szabályait, vagy nem fizeti be a szociális szolgáltatás szerződéses térítési díját, gondozó szolgáltatás nyújtása esetén a szerződéses kötelesség megszegésének számít a jó erkölcsök durva megsértése is, mely megzavarja társadalmi együttélést, melyet a szociális szolgáltatás címzettjének férje, felesége, szülője vagy önellátó nagykorú gyermeke követ el a gondozó szolgálat alkalmazottjával szemben,
13. a szociális szolgáltatás címzettje nem köti meg a szociális szolgáltatásnyújtási szerződés-kiegészítést jelen rendelet ezen cikkének (4) bekezdés értelmében,
14. megszünteti a természetes személy szociális szolgáltatásokra való ráutaltságának állapotát.
15. Jelen rendelet ezen cikkének (6) bekezdés szerinti egyoldalú szerződésbontás esetén a szociális szolgáltató köteles a szociális szolgáltatás címzettjének írásban kézbesíteni a felmondást, amelynek tartalmaznia kell az indoklást is.
16. Ha szociális szolgáltatás címzettjének kórházba való kerülése vagy egyéb más okból a gondozói szolgálat 30 napon túli megszakítására kerül sor, akkor a szociális szolgáltatás címzettje köteles a Várostól írásban kérni a gondozói szolgálat nyújtásáról szóló szerződés feltételeinek megváltoztatását szerződés kiegészítés vagy megszüntetés formájában.
17. A szociális szolgáltatás címzettje köteles nyolc napon belül írásban jelenteni Dunaszerdahely Városnak azokat a változásokat, amelyek döntő kihatással vannak a szociális szolgáltatásra való ráutaltságának fennállására, valamint a szociális szolgáltatónak a jövedelmi és tulajdonjogi viszonyaiban beállt változásokat, melyek döntő befolyással bírnak a szociális szolgáltatásokért kivetett térítési díjfizetésre

**VIII. Cikk**

**Gondozói szolgálat költségtérítésének módjáról és mértékéről**

1. A gondozói szolgálat térítési díjának mértéke az adott naptári hónapban nyújtott szolgáltatások függvényében kerül meghatározásra, azaz önellátási tevékenységek, háztartás vezetés és az alapvető szociális tevékenységek végzése a szociális szolgáltatásokról szóló törvény 4. melléklete értelmében, órában kifejezve 0,40 euró/óra/fő.
2. A szociális szolgáltatás címzettje köteles térítést fizetni a gondozói szolgálatért jövedelme és vagyoni helyzete függvényében.
3. A gondozói szolgálat térítési díjfizetés céljából a jövedelem megállapításának részleteit és a szociális szolgáltatások költségtérítésének szabályait a szociális szolgáltatásokról szóló törvény tartalmazza.(72.§-73.§)
4. A gondozói szolgálat térítési díját a polgár a szolgáltatásnyújtás naptári hónapjában köteles befizetni, legkésőbb a következő naptári hónap 15. napjáig a Város pénztárába vagy átutalással a Város bankszámlájára.

**IX. Cikk**

**Gondozók**

1. Gondozó a szociális szolgáltatásokról szóló törvény értelmében az a természetes személy, aki
2. emelt szintű szakképesítést szerzett gondozói vagy egészségügyi betegápolói tanszakon,
3. teljes szakközépiskolai végzettséget (érettségit) szerzett ápolói vagy egészségügyi betegápolói tan-szakon,
4. középfokú szakiskolai végzettséget szerzett ápolói vagy egészségügyi betegápolói tanszakon,
5. alacsonyabb szintű szakképesítést szerzett ápolói vagy egészségügyi betegápolói tanszakon,
6. akkreditált ápolói tanfolyamot végzett legkevesebb 220 órás terjedelemben.
7. A természetes személy, aki 2012. február 29-éig betöltötte 55. életévét és gondozói tevékenységet végzett, mely alatt a más személy segítségére szoruló természetes személynek nyújtott segítséget kell érteni legalább három éven át, nem köteles teljesíteni az (1) bekezdésben foglaltakat.

**X. Cikk**

**Hatályon kívül helyező rendelkezések**

Hatályon kívül helyeződik Dunaszerdahely Város 2012/6. sz. általános érvényű rendelete a terepen végzett szociális szolgáltatások terjedelméről és feltételeiről, és a szolgáltatások költségtérítéséről és későbbi módosításai.

**XI. Cikk**

**Hatály**

Ez a rendelet a Városi Hivatal hirdetőtábláján való kifüggesztést követő 15. napon lép hatályba.

Kelt, Dunaszerdahely, 2014. április 8.

JUDr. Hájos Zoltán

 polgármester

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A Képviselő-testület ezen általános érvényű rendeletét a 2014.04.08. testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2014.03.21. lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján 2014.04.15. lett közzé téve.

Ezen általános érvényű rendelet a 2014.04.30. lép hatályba.